Document ID: 31998R2093

Komisijas Regula (EK) Nr. 2093/98
(1998. gada 30. septembris),
ar kuru groza Regulu (EEK) Nr. 1609/88, ar ko nosaka termiņu tāda sviesta novietošanai glabāšanā, kurš pārdots saskaņā ar Regulu (EEK) Nr. 3143/85 un Regulu (EEK) Nr. 570/88
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 6. panta 6. punktu,
tā kā saskaņā ar 1. pantu Komisijas 1985. gada 11. novembra Regulā (EEK) Nr. 3143/85 par tāda intervences sviesta pārdošanu par pazeminātām cenām, kas paredzēts tiešam patēriņam iebiezināta sviesta veidā [3], kurā jaunākie grozījumi izdarīti ar Regulu (EK) Nr. 1802/95 [4], sviests, ko laiž pārdošanā, bija jānovieto glabāšanā līdz dienai, kura jānosaka; tā kā tādu pašu procedūru ievēro attiecībā uz sviesta pārdošanu saskaņā ar noteikumiem, kas paredzēti Komisijas 1997. gada 15. decembra Regulā (EK) Nr. 2571/97 par sviesta pārdošanu par pazeminātām cenām un par atbalsta piešķiršanu krējuma, sviesta un iebiezināta sviesta izmantošanai mīklas izstrādājumu, saldējuma un citu pārtikas produktu ražošanā [5], kurā jaunākie grozījumi izdarīti ar Regulu (EK) Nr. 1982/98 [6];
tā kā Komisijas Regulā (EEK) Nr. 1609/88 [7], kurā jaunākie grozījumi izdarīti ar Regulu (EK) Nr. 2408/97 [8], ir noteikts termiņš tāda sviesta novietošanai glabāšanā, ko pārdod saskaņā ar Regulu (EEK) Nr. 3143/85 un Komisijas Regulu (EEK) Nr. 570/88 [9], kurā jaunākie grozījumi izdarīti ar Regulu (EK) Nr. 531/96 [10]; tā kā minētā regula ir vairākas reizes grozīta, mainot šo termiņu; tā kā ir konstatēts, ka pēdējos divos grozījumos, kas izdarīti ar Komisijas Regulu (EK) Nr. 2224/97 [11] un Komisijas Regulu (EK) Nr. 2408/97, Regulas (EEK) Nr. 1609/88 1. panta otrās daļas vietā ir kļūdaini grozīta pirmā daļa; tā kā tādēļ būtu jāatjauno 1. panta pareizais saturs;
tā kā Regula (EEK) Nr. 570/88 ir atcelta un aizstāta ar Regulu (EK) Nr. 2571/97; tā kā būtu attiecīgi jāpielāgo atsauces;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1609/88 groza šādi.
1. Regulas virsrakstā "(EEK) Nr. 570/88" aizstāj ar "(EK) Nr. 2571/97".
2. Regulas 1. pantā pirmo un otro daļu aizstāj ar šādu tekstu:
"Sviests, kas minēts Regulas (EEK) Nr. 3143/85 1. panta 1. punktā, bija jānovieto glabāšanā līdz 1993. gada 1. janvārim.
Sviests, kas minēts Regulas (EK) Nr. 2571/97 1. panta 1. punkta a) apakšpunktā, bija jānovieto glabāšanā līdz 1997. gada 1. jūlijam."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 30. septembrī

Labels: 3
17